Държавен вестник, бр. 7, 2012 г., стр. 105

БРОЙ  7	
Д Ъ Р Ж А В Е Н  В Е С Т Н И К 	
СТР.  105  
(3) За всяко заседание на комисията се 
води протокол, в който се вписват взетите от 
комисията решения.
(4) Протоколите от заседанията се номери-
рат за всяка година от едно до безкрайност, 
подреждат се в папки, прошнуроват се, заверя-
ват се с подписа на директора на съответния 
музей, подпечатват се с печата на музея и се 
съхраняват в научния архив.
Чл. 10. Директорът на музея разглежда 
и взема решения по възражения за опреде-
лените от експертно-оценителната комисия 
възнаграждения. Възраженията се подават 
до директора на музея чрез председателя на 
комисията в писмена форма в тримесечен 
срок от получаване на съобщението за ре-
шението на съответната комисия. Решението 
на директора на музея е окончателно и се 
съобщава на лицата в едномесечен срок от 
постъпването на възражението.
Чл. 11. (1) Определените от комисията 
възнаграждения се изплащат със средства от 
бюджета на съответния държавен, регионален 
или общински музей, поел съхраненито на 
вещта. 
(2) Изплащането се извършва въз основа на 
акт за приемане на движима културна ценност 
и протокола на комисията. В случай че не са 
предвидени средства по бюджета за изплащане 
на възнагражденията, финансиращият орган 
следва да предприеме необходимото, за да 
предвиди средства най-късно в следващия 
бюджет. 
(3) В случаите на чл. 88 от Закона за 
собствеността определеното от комисията 
възнаграждение се изплаща след изтичане на 
едногодишния срок от намирането на вещта.
ДОПЪЛНИТЕЛНА РАЗПОРЕДБА
§ 1. По смисъла на тази наредба: „ценна 
информация“ е информация, въз основа на 
която може да се установи местонахождението 
на вещ по чл. 88 или 91 ЗС, да се предприемат 
действия за опазването є, да се предотврати 
нейното унищожаване, повреждане или неза-
конното є присвояване.
ЗАКЛЮЧИТЕЛНИ РАЗПОРЕДБИ
§ 2. Тази наредба отменя Наредба № 2 от 
1998 г. за определяне възнагражденията и стой-
ността на движими паметници на културата, 
предоставени на музеите (обн., ДВ, бр. 99 от 
1998 г.; изм., бр. 49 от 1999 г.).
§ 3. Наредбата се издава на основание чл. 95, 
ал. 2 от Закона за културното наследство.
Министър: Вежди Рашидов
401
МИНИСТЕРСТВО 
НА ВЪТРЕШНИТЕ РАБОТИ
ИНСТРУКЦИЯ № Із-33 
от 11 януари 2012 г.
за реда за осъществяване на неотложни ава-
рийно-възстановителни работи при бедствия
Г л а в а  п ъ р в а
ОБЩИ ПОЛОЖЕНИЯ
Чл. 1. Инструкцията регламентира реда за 
осъществяване на неотложни аварийно-въз-
становителни работи (НАВР) при бедствия 
от Главна дирекция „Пожарна безопасност и 
защита на населението“ на Министерството 
на вътрешните работи (ГДПБЗН – МВР) и 
териториалните є звена.
Чл. 2. Неотложните аварийно-възстано-
вителни работи се провеждат в зоната на 
бедствие при:
1. авария в АЕЦ;
2. авария с радиоактивни източници;
3. авария с отделяне на опасни химически 
вещества (ОХВ);
4. откриване на неизвестни по състав и 
произход вещества;
5. земетресение;
6. наводнение;
7. горски пожари и пожари, създаващи 
предпоставка за екологична катастрофа;
8. обилни снеговалежи;
9. транспортни инциденти;
10. активизирани свлачища;
11. силни ветрове, бури и смерчове.
Чл. 3. При НАВР приоритетно се извършват 
дейности за осигуряване живота и здравето 
на населението.
Чл. 4. (1) За успешното провеждане на НАВР 
зоната на бедствието се разделя на сектори, 
участъци и обекти за работа.
(2) Секторът включва един или повече 
участъка, в които се извършват НАВР.
(3) Участъкът за работа включва един или 
няколко обекта и се определя от участващите 
сили и средства.
(4) Обектът е конкретното място, където се 
провежда НАВР от един или няколко екипа. 
Чл. 5. (1) Дейностите по провеждане на 
НАВР се координират от ръководител на 
място, определен съгласно Закона за защита 
при бедствия.
(2) Ръководителят на място организира вза-
имодействието и координацията между частите 
на Единната спасителна система (ЕСС) при 
провеждането на дейности по чл. 2.
(3) При необходимост ръководителят на 
място сформира щаб с представители на 
участващите екипи от ЕСС.